जिल्ला शिक्षा अधिकारी हरि वस्ती भने सहमतिमै विद्यालय व्यवस्थापन समिति गठनका लागि सबै अभिभावकलाई आग्रह गरेको बताउँछन् । “समितिबिना सामाजिक–आर्थिक लेखापरीक्षण सम्भव नभएकाले समिति गठन गर्ने अभियानमा लागिरहेका छौँ,” वस्ती भन्छन्, “शिक्षा नियमावलीमा विद्यालय व्यवस्थापन समितिको गठन अथवा छनोट शब्द मात्र उल्लेख छ । कतै पनि निर्वाचन अथवा चुनाव शब्द छैन । ” जिल्लामा शिक्षक नेता तथा अध्यक्षहरूको अनुकूल काम नगर्ने शिक्षा अधिकारी महिना दिन नबित्दै सरुवा हुने गरेका छन् ।
